Els concursos del Dia Internacional de la Dona tornen a buscar els millors cartells i fotografies
30 de Gener de 2019

L’àrea d’Igualtat i Polítiques Inclusives de l’Ajuntament de Llíria convoca, un any més, els concursos amb motiu de la celebració del Dia Internacional de la Dona. En esta ocasió, es celebrarà el XIX Concurs de Cartells i el XIII Concurs de Fotografies, que formaran part de les activitats relacionades amb la celebració del 8 de març.

El XIX Concurs de Cartells estarà dividit en dues categories: la categoria A, per a persones fins a 16 anys, i la categoria B per a majors de 16 anys. En cadascuna d’elles es repartiran dos premis i, també, un accèssit. Per la seua banda, el XII Concurs de Fotografies entregarà dos primers premis, un al millor treball presentat i altre al millor concursant local, així com un accèssit.

Els guanyadors es donaran a conèixer el pròxim 5 de març, en un acte celebrat a Ca la Vila. Eixe mateix dia s’inaugurarà l’exposició de tots els treballs presentats, que es podrà visitar durant tota la setmana a la sala d’exposicions de l’edifici.

El termini d’inscripció per participar en els concursos del Dia Internacional de la Dona 2019 estarà obert fins al pròxim 22 de febrer. Els treballs participants s’hauran de presentar a l’Oficina d’Atenció Ciutadana (OAC).

Bases dels concursos